kalixlouiis/myanmar-wikipedia-corpus huggingface dataset:
အစ္စရေးစစ်တပ်တွင်းအသုံးပြုမှု အစ္စရေးစစ်တပ်တွင် ရှေ့တန်းထွက်ရန် မလိုသော တပ်များ၊ အရာရှိများ၊ အမြှောက်တပ်သားများ၊ တင့်ကားတပ်သားများ အပြင် ရှေ့တန်းရောက် ချေမှုန်းရေး အထူးတပ်ဖွဲ့များ ပါအသုံးပြုသည်။
၁၉၆ရခု ၆ရက်စစ်ပွဲအတွင်း အူဇီ၏ သေးငယ်ပေါ့ပါးမှု နှင့် ပစ်အားကောင်းမှု တို့ကြောင့် ဂျော်ဒန် တပ်များ၏ ဘန်ကာများနှင့် ဆီးရီးယားတို့၏ ခံစစ်စခန်း များကို ထိရောက်စွာ ဝင်ရောက်ရှင်းလင်း နိုင်ခဲ့သည်။
အစ္စရေးတပ်တွင် ၂၀၀၃ခုနှစ် မှစ၍ အူဇီ အသုံးပြုမှု ရပ်ဆိုင်းလိုက် သော်လည်း ပြည်တွင်း ပြည်ပအသုံးပြုမှု အတွက် ဆက်လက်ထုတ်လုပ် လျက် ရှိသည်။
အူဇီမျိုးကွဲများ Mini Uzi Carbine Micro Uzi Micro Uzi Para Micro Uzi Pro အသုံးပြုသည့်နိုင်ငံများ အူဇီနှင့်မြန်မာ့တပ်မတော် မြန်မာနိုင်ငံတွင် IMI၏ တရားဝင် လိုင်စင် ရယူကာ ကာကွယ်ရေး ပစ္စည်း စက်ရုံများ၌ BA 94 စက်ကလေးအမည်ဖြင့် ထုတ်လုပ်သည်။
အူဇီအား အထူးတပ်ဖွဲ့များ အစောင့်တပ်များ နှင့်ကိုယ်ရံတော်တပ်များ တွင်သာ အသုံးပြုလေ့ရှိသည်။
မြန်မာနိူင်ငံရဲတပ်ဝင်အချို့ကိုလည်း တပ်ဆင်ပေးထားသည်။
အမှတ်(၃၇၂)အမြောက်တပ်ရင်း၏ အခြေစိုက် မှာ ကချင်ပြည်နယ်၊ မိုးကောင်းမြို့တွင် ဖြစ်ပြီး တပ်ရင်းမှူးမှာ ဒုတိယဗိုလ်မှူးကြီး ရဲရင့်သွေး ဖြစ်သည်။
ကဏ္ဍ:အမြောက်တပ်ရင်းများ။
အလောင်းစည်သူမင်းကြီးသည် မြန်မာသက္ကရာဇ် ၄၅၄-၅၂၉ အေဒီ (၁၀၉၂-၁၁၆၇) ကာလအတွင်း ပုဂံထီးနန်းကို စိုးစံသွားခဲ့သည့် ဘုရင်ဖြစ်၍ ကျန်စစ်သားမင်း၏ မြေးတော်ဖြစ်သည်။
ပုဂံဘုရင်များအနက် နန်းသက်အရှည်ဆုံး ဘုရင်တစ်ပါးဖြစ်သဖြင့် သက်တော်ရှည်ဟုလည်း အမည် တွင်သည်။
မြန်မာဘုရင်များတွင် ''စည်သူ" ဘွဲ့ ကို ပထမဆုံး ခံယူခဲ့သည့် ဘုရင်ဖြစ်လည်းဖြစ်သည်။
ယနေ့ခေတ်ပုဂံမြို့ဟောင်းရှိ ပုဂံခေတ် ဂူ ဘုရားများအနက် ဉာဏ်တော်အမြင့်ဆုံးဖြစ်သော သဗ္ဗညုစေတီတော်ကြီး၏ ဒါယကာလည်းဖြစ်၍ ထိုမင်းလက်ထက်တွင် ပုဂံစေတီ ပုထိုးများ၏ ဂူကျောင်းလက်ရာပုံစံများ ခေတ်ဦးပုံစံမှ ခေတ်လယ်ပုံစံသို့ စတင်တိုးတက်ပြောင်းလဲခဲ့သည်။
အလောင်းစည်သူမင်းကြီးသည် သူ၏ကောင်းမှု ရွှေဂူကြီးဘုရားနံရံတွင် ပုဂံခေတ်၏ အရှည်လျားဆုံး ပါဠိကျောက်စာနှစ်မျက်နှာ ဆုတောင်းစာကြီးကို ရေးထိုးထားခဲ့သည်။
ဤ ပါဠိကျောက်စာ အရေးအသားမှာ အထူးအဆင့်တန်းမြင့်မားကြောင်းသန်းထွန်း၊ ဒေါက်တာ။
ပုဂံခေတ်နိုင်ငံရေး။
ရန်ကုန်၊ ယုံကြည်ချက်စာပေ၊ ၂၀၀၅။
ပညာရှင်များသုံးသပ်ထားကြ၍ ယင်းအချက်သည် အလောင်းစည်သူမင်းကြီးလက်ထက်အတွင်း ဗုဒ္ဓသာသနာ အထူးစည်ပင်ထွန်းကားခဲ့ကြောင်း ဖော်ပြနေသည်။
အလောင်းစည်သူမင်းကြီးသည် သူ၏လက်ထက်တွင် နိုင်ငံအနှံ့ လှည့်လည်ကာ ကန်၊ ချောင်း၊ ဆည်မြောင်းများတူးဖော်စေခဲ့၍ လယ်၊ ယာများ တိုးချဲ့ လုပ်ကိုင်စေခဲ့သည့်အပြင် ခရိုင်၊ မြို့ပြများလည်း တည်ထောင်စေခဲ့သည်။
စီးပွားကူးသန်းရေး ပိုမိုတွင်ကျယ်စေရန် အလေး၊ အချိန်အတွယ်၊ အတိုင်းအတာများကိုလည်း တသမတ်တည်းဖြစ်စေခဲ့သည်။
နိုင်ငံနယ်နိမိတ်များတွင်လည်း ကင်းတို၊ ကင်းရှည်စောင့်ကြပ်စေခဲ့သည်။
ရောက်ရှိရာဒေသများတွင် သိမ်နှင့်ဘုရား၊ ကျောင်းနှင့်စည်းခုံ၊ ပုထိုးနှင့်ဂူ စသည်တို့ကိုလည်း များစွာတည်ထားခဲ့သည်။
ကုန်းကြောင်း၊ ရေကြောင်းခရီးများစွာသွားလာခဲ့သည့်အတွက် အလောင်းစည်သူမင်း လက်ထက်တွင် တိုင်းပြည်အတွင်း သူပုန်သူကန်များပေါ်ပေါက်ခဲ့ရာ ကိုယ်တိုင်သွားရောက် နှိမ်နင်းခဲ့ကြောင်းတွေ့ ရသည်။
မွေးဖွားသော သက္ကရာဇ်နှင့် နန်းစံနှစ် အလောင်းစည်သူမင်းသည် ပုဂံမင်းဆက် (၅၅) ဆက်၏ (၄၅) ဆက်မြောက်မင်းဖြစ်၍ သမိုင်းမှတ်တမ်း အခိုင်အမာကျန်ရစ်သော အနော်ရထာမင်းမှ စတင်ရေတွက်သော် တတိယမြောက် ပုဂံဘုရင်ဖြစ်သည်။
အလောင်းစည်သူမင်းကို စောလူးမင်း ၏သားတော် စောယွန်းနှင့် ကျန်စစ်သား၏ သမီးတော် ရွှေအိမ်သည်တို့မှ မြန်မာသက္ကရာဇ် ၄၂၈၊ အေဒီ ၁၀၆၆ တွင်ဖွားမြင်သည်။
တင်နိုင်တိုး၊ ပုဂံမင်းဆက်ရာဝင်၊ ၉၇။
ထိုမင်း၏ နန်းစံနှစ်နှင့် ပတ်သက်၍ ရှေးမြန်မာရာဇဝင်များဖြစ်သော မဟာရာဇဝင်၊ တွင်းသင်းရာဇဝင်သစ်၊ မှန်နန်းရာဇဝင်၊ ဇာတာတော်ပုံ ရာဇဝင်တို့တွင် အကွဲကွဲအပြားပြား ဆိုထားကြသည်။
ဦးကုလား မဟာရာဇဝင်တွင် မြန်မာနှစ် ၄၅ဝ (အေဒီ ၁ဝ၈၈)၊ တွင်းသင်းရာဇဝင်သစ်တွင် မြန်မာနှစ် ၄၅၅ (အေဒီ ၁ဝ၉၃)၊ မှန်နန်းရာဇဝင်တွင် မြန်မာနှစ် ၄၅၄ (အေဒီ ၁ဝ၉၄)၊ ဇာတာတော်ပုံရာဇဝင် မြန်မာနှစ် ၄၇၃ (အေဒီ ၁၁၁၁) ဟု အလောင်းစည်သူမင်း၏ နန်းစံနှစ်ကို အသီးသီး တွေ့ ရသည်။
မဟာရာဇဝင်-၁၊ ၁၉၀။
တွင်းသင်းရာဇဝင်-၁၊ ၁၁၆။
မှန်နန်း-၁၊ ၂၈၆။
ဇာတာတော်ပုံ၊ ၄၀။
ကျောက်စာများတွင် တွေ့ ရသော အလောင်းစည်သူမင်း၏ ဘွဲ့ အမည်မှာ ၐြီတြိဘုဝနာဒိတျပဝရဓမ္မရာဇာ ဖြစ်၍ ဤဘွဲ့ မျိုးကို စတင်ခံယူခဲ့သူ သူ၏ အဘိုး ကျန်စစ်သားမင်း၏ ဘွဲ့ နှင့် "ပဝရ" ဟုသော နာမဝိသေသနပုဒ်သာ ထူးခြားကြောင်း တွေ့ ရသည်။
ခေတ်သစ်သမိုင်းဆရာများက နှောင်းခေတ် စည်သူဘွဲ့ ခံမင်းများနှင့် ခြားနားစေရန် စည်သူ-၁ ဟု အလောင်းစည်သူမင်းကို ခွဲခြားသုံးနှုန်းကြသည်။
သန်းထွန်း၊ ပုဂံခေတ်နိုင်ငံရေး၊ ၅၁. အလောင်းစည်သူမင်းသည် အေဒီ ၁၀၆၆ တွင်ဖွားမြင်သူဖြစ်ရာ ပုဂံထီးနန်းကို ဆက်ခံချိန်တွင် သက်​တော် (၂၆) နှစ်မျှသာရှိသေးသည်။
အမည်ကွဲ (၇) မျိုး အလောင်းစည်သူမင်းကြီးနှင့် ပတ်သက်၍ အမည်ကွဲ (၇) မျိုးကို မဟာရာဇဝင်ကြီးတွင် အောက်ပါအတိုင်း ဖော်ပြထားသည်။
ဖွားမြင်သည်နှင့် အိမ်ရှင်စည်ကြီးမြည်သည်ကို အကြောင်းပြု၍ အချို့သော ရာဇဝင်တွင် လောင်းစည်သျှူ ဟူ၍ ရေးမှတ်ကြသည်။
မင်းဖြစ်တော်မူ၍ ရှေးဦးစွာ ရွှေဂူဘုရားတည်တော်မူသည် ကို အကြောင်းပြု၍ ရွှေဂူဒါယကာ ဟူ၍ ရေးမှတ်ကြသည်။
ဘိုးတော်ပေးသော သီရိဇေယျသူရဟူသော အမည်ဖြင့် လည်း ရေးမှတ်ကြသည်။
ငယ်ကငိုတော်မူရာတွင် ချက်တော်တစ်မိုက်ခန့် ထွက်သည် ကို အကြောင်းပြု၍ ချက်တော်ရှည်ဟူ၍လည်း ရေးမှတ်ကြသည်။
ဇမ္ဗူ့သပြေပင်ရင်း၌ သိကြားမင်းပေးသော သီရိတြိ ဘာဝနာတိတျာပဝရ ပဏ္ဍိတ သုဓမ္မရာဇာ မဟာဓိပတိစည်သူ ဟူသော အမည်ဖြင့်လည်း ရေးမှတ်ကြကုန်သည်။
သိကြားပေးသော အမည်ရင်းတွင် အဖျားကိုယူ၍ နရပတိစည်သူဟူ၍လည်း ကလျာဏီကျောက် စာစသော သမိုင်းမော်ကွန်းတို့၌ ရေးမှတ်ကြကုန်သည်။
ရှင်ဖြူဘုရား ဗလဝါမုက္ခ၌ စဉ်ကျပေသောအခါ အလောင်းစည်သူငါ့ကိုယူလော မိန့်တော်မူသည်ကို အကြောင်းပြု၍ အလောင်းစည်သူဟု ရေးမှတ်ကြသည်။
မြန်မာ့စွယ်စုံကျမ်း၊ အတွဲ(၁၄) alt=|thumb|ကောင်းမှုတော်ရွှေဂူကြီး ထီးနန်းရရှိခြင်းနှင့်ဆောင်ရွက်ချက်များ အလောင်းစည်သူအား ဖွားမြင်သောအခါ ဥကင်သတံခါးလည်း သူမဖွင့်ဘဲ ပွင့်သည်။
အိမ်ရှင်စည်ကြီးလည်း သူမတီးပဲ အလိုလိုမြည်သည်။
မင်းသားလည်း ဖွားသည့်နေ့မှစ၍ ပြင်းပြစွာ မဆိတ်မညံငိုသည်။
ထီးလှိုင်ရှင် မင်းကြီးလည်း မြေးတော် ငိုသောအကြောင်းကို ဟူးရားဖြူ ဟူးရားညိုတို့အား မေးတော်မူ၏။
ဟူးရားဖြူ ဟူးရားညိုတို့လည်း မြေးတော်သည် တိုင်းကားနိုင်ငံ အပိုင်းအခြားကို သိလို၍ ငိုပါသည်ဟု နားတော်လျှောက်၏။
ထိုအခါ ထီးလှိုင်ရှင် ကျန်စစ်သားမင်းလည်း နိုင်ငံအပိုင်းအခြားကို ရွှေပေတွင် ရေးစေ၍ ဖတ်လျှောက်မှ ငိုသံဆိတ်သောဟူ၏။
ထိုသို့ အံ့ဖွယ်သူရဲကို ဘိုးတော်မြင်လျှင် ငါ့မြေးတော်နန်းကို ငါစောင့်ခြင်းသာ ဖြစ်သည်ဟူ၍ မိန့်တော်မူပြီးသော် မြေးတော်ကို ရင်ခွင်၌ပိုက်လျက်ရာဇပလ္လင်ထက် တင်၍ သီရိဇေယျသူရဟူသော အမည်နှင့် ဘိသိက်သွန်း၍ မင်းမြှောက်တော်မူသည်။
စည်သူ ဟုသော အမည်မှာ ဇေယျသူရ မှ ပြောင်းလဲလာသော အမည်ဖြစ်သည်။
180px|thumb|မန္တလေး နန်းတော်အတွင်းရှိ ရုပ်တု သက္ကရာဇ် ၄၇၄ ခုနှစ်တွင် ကျန်စစ်သားမင်း နတ်ရွာစံသော် မြေးတော် အလောင်းစည်သူ နန်းတက်၏။
နိုင်ငံတော် ကာကွယ်ရေးကို အနော်ရထာမင်းစောနှင့် ကျန်စစ်သားမင်းတို့က ဆောင်ရွက်ခဲ့သဖြင့် အင်အား တောင့်တင်းခဲ့ပြီဖြစ်၍ အလောင်းစည်သူမင်းကြီးသည် နိုင်ငံခြား ဆက်သွယ်ရေးကို အထူးအရေးပေး ဆောင်ရွက်တော်မူရာ အိမ်နီးချင်းနိုင်ငံများနှင့် ဆက်ဆံရေး ပိုမိုခရီးရောက်ခဲ့သည်။
မင်းကြီးသည် ပုသိမ် သင်္ဘောဆိပ်မှာ မလ္လာယုကျွန်းဆွယ်သို့လည်းကောင်း၊ ရခိုင်ကမ်းရိုးတန်းရှိ ကျွန်းများသို့လည်းကောင်း၊ ထိုမှတစ်ဆင့် အိန္ဒိယနိုင်ငံ၏ အရှေ့ဘက်ရှိ ကမ်းရိုးတန်းဒေသများသို့ လည်းကောင်း ရေလမ်းခရီးဖြင့် သွားရောက်ခဲ့လေသည်။
ထိုနောက် ကုန်းလမ်းခရီးဖြင့် တရုတ်ပြည်သို့လည်း စွယ်တော်ပင့်ရန် ရောက်ကြောင်းနှင့် ဆိုသည်။
အိန္ဒိယနိုင်ငံ အရှေ့ကမ်းရိုးတန်းတစ်လျှောက် သွားလာစဉ် ပဋိက္ကယားကုလားမင်းက သမီးတော် ဆက်၍ မဟာမိတ် ပြုတော်မူသည်။
ဗုဒ္ဓဂယာဒေသသို့လည်း သံအမတ်များစေလွှတ်၍ သာသနာတော် အဆောက်အအုံများကို မွမ်းမံစေခဲ့သည်။
မဟာဗောဓိရှိရာ မဇ္ဈိမ ဒေသကျောက်စာတွင် အလောင်းစည်သူကို ပျူတစ်သိန်းမင်းဟု ရေးထိုးထားသည်ကို တွေ့ရ၏။
မင်းတရားကြီးသည် နိုင်ငံတွင်း နိုင်ငံပ လှည့်လည်နေဖန်များသောအခါ နိုင်ငံတွင်း၌ ထကြွ လှုပ်ရှားမှုများ ပေါ်ပေါက်လာခဲ့ပြန်သည်။
မြန်မာနိုင်ငံ တောင်ဘက်အစွန်းဒေသဖြစ်သော တနင်္သာရီ၌ ထကြွသဖြင့် ကိုယ်တော်တိုင် ချီတက်နှိမ်နင်းရ၏။
ရခိုင်တောင်ပိုင်းမှ သက်တို့၏ဘုရင် ကတုံထကြွသည်ကိုလည်း နှိမ်နင်းရသည်။
ရခိုင်ပြည်တောင်ပိုင်း၌ မင်းရိုးဘီလူးကို သူပုန် အမတ်လုပ်ကြံ၍ ဆုံးသည်တွင် မင်းဘီးလူးသား မင်းရဲဘယ အကူအညီ ရလိုရငြားဟူ၍ ဘိုးတော် ကျန်စစ်သားမင်းကြီး လက်ထက်က လာရောက်ခစားသည်။
အခွင့်မရပေ။
မင်းရဲဘယ လွန်၍ သူ၏သား လက်ယာမင်းနန်း အလောင်းစည်သူထံ ခစားရသည်။
ထိုတွင်မှ အလောင်းစည်သူ ရခိုင်ကိုတိုက်၍ လက်ယာမင်းနန်ကို နန်းတင်ရသည်။
အလောင်းစည်သူမင်းကြီးသည် နိုင်ငံတွင်း၌ စည်းလုံးမှု ပိုမိုခိုင်မြဲစေရန် နိုင်ငံတော် အုပ်ချုပ်မှုနှင့် တရား စီရင်မှုတို့ တပြေးတည်းညီညွတ်အောင် ကိုယ်တော်တိုင် ကြီးကြပ်ကြီးရှု သည့်ပြင် အများပြည်သူ လိုက်နာကြရန် ဓမ္မသတ်ကိုလည်း စီရင်ခဲ့သည်ဟု အဆိုရှိသည်။
အလောင်းစည်သူ၏ တရားစီရင် ထုံးတို့ကို စုဆောင်း၍ အလောင်းစည်သူဖြတ်ထုံးဟု ပြုစုရေးသားထားလေသည်။
ဤနည်းဖြင့် အုပ်ချုပ်မှုရေးရာများ လွယ်ကူလာပေတော့သည်။
ထို့ပြင် မြန်မာနိုင်ငံ အရပ်ရပ်သို့ ကြွတော်မူ၍ ကန်ချောင်းဆည်မြောင်းပြုပြီးသော် တောင်ယာဝေ၍ လယ်ပယ်ဖွဲ့ပြီးမှ သူရဲသူခက် ဆင်လုံးမြင်းရင်းတို့ အစာဖြစ်ကောင်းသောအရာကို အစာဖြစ်စေ၍ ထိုသို့ အစုစုသော မြေတို့ကိုပေါင်း၍ ခရိုင်မြို့ပြဖြစ်ကောင်း အရာတို့ကိုလည်း ခရိုင်မြို့ပြ ဖြစ်စေသည်။
ဤသို့ စီရင်တော်မူပြီးမှ နိုင်ငံတော် အစပ်တို့တွင် ကင်းတိုကင်းရှည်ထားတော်မူသည်။
အုပ်ချုပ်ရေး၌သာမဟုတ် ကူးသန်းရောင်းဝယ်ရေး၌လည်း နိုင်ငံတော်အလုံး၌ အသုံးအဆောင် တစ်ချက်တည်း ဖြစ်စေလို သောကြောင့် ချိန်၊ ကျပ်၊ ခွဲ၊ မတ်၊ မူး၊ ပဲတို့ကိုလည်းကောင်း၊ တင်း၊ ခွဲ၊ စိတ်၊ စရွတ်၊ ပြည်၊ ခွက်၊ စလယ်တို့ကိုလည်းကောင်း တညီတညွတ်တည်း ကိုက်ညီစေရန် မင်းမိန့်ဖြင့် ပြဋ္ဌာန်းသတ်မှတ်တော်မူသည်။
ဤနည်းဖြင့် နိုင်ငံတွင်း စီးပွားရေး ဖလှယ်မှုနှင့် ကူးသန်းရောင်းဝယ်မှုများကို လွယ်ကူစေလေသည်။
ထို့ပြင် နိုင်ငံသား အားလုံးတို့အား ညီညွတ်မှုဖြင့် စည်းလုံးရေး စိတ်ဓာတ်ကို ကောင်းစွာ သွတ်သွင်းပေးရာလည်း ရောက်လေသည်။
မြန်မာ့စွယ်စုံကျမ်း၊ အတွဲ-၁၄။
ရန်ကုန်၊ စာပေဗိမာန်ပုံနှိပ်တိုက်၊ ၁၉၇၅။
၂၇၃-၂၇၅။
မိဖုရားများ၊ သားတော်သမီးတော်များနှင့် ဆွေမျိုးအဆက်နွယ်များ မင်းကြီးတွင် ရာဇဘိသိက်ခံ မိဖုရားလေးပါး ရှိသည်။
ရတနာပုံလည်းတစ်ပါး၊ တိလောက စန္ဒာဒေဝီလည်း တစ်ပါး၊ ရာဇကုမ္မာရီလည်းတစ်ပါး၊ တောင်ပြင်သည်လည်းတစ်ပါးပေါင်းလေးပါးတည်း။
မိဖုရား ရတနာပုံတွင် မြင်သည့် သားတော် မင်းရှင်စောကို မင်းကြီးမျက်၍ ပြည်မှ နှင်ထုတ်သောကြောင့် ပုဂံမှ အလုံးအရင်း နှင့် ထွက်သွား၍ ယခု မန္တလေးတည်ရာ အရှေ့ဘက် ထွန်တုံးပုတက်တွင် မြို့ပြတည်ထောင်နေကာ အောင်ပင်လယ်ကန်၊ တမူဆိုးကန်တို့ကို ဆည်ခဲ့သည်။
မိဖုရား တိလောက စန္ဒာဒေဝီကို နောက်ဦးဆောက်ပန်းဟူသော အမည်သမုတ်သည်။
ထိုမိဖုရားမှ ထောက်လှေကားကို မြင်သည်။
ရာဇကုမ္မာရီ မိဖုရားတွင် သားတော်သမီးတော်မရှိ။
မိဖုရားတောင်ပြင်တွင် သမီးတော်နှစ်ပါး မြင်သည်။
အကြီးကို တောင်ဖျားဟူ၍ မှည့်တော်မူ၏။
အငယ်ကို ရွှေချူဟူ၍ မှည့်သည်။
ထီးလှိုင်ရှင် ကျန်စစ်သားမင်းကြီး၏ အမတ် ဓမ္မကျင်သမီးကိုလည်း ကိုယ်လုပ်တော်အဖြစ် ထားသည်။
ထိုကိုယ်လုပ်တော်မှ နရသူ (ပုဂံ)ကို မြင်သည်။
ဦးကုလား၊ မဟာရာဇဝင်၊ ၁၉၀-၂ဝ၄။
အလောင်းစည်သူမင်းကြီးတွင် စောမင်းလှအမည်ရှိသော နှမတော်တစ်ဦးရှိကြောင်းလည်း သိရသည်။
နှမတော်စောမင်းလှနှင့် ခင်ပွန်းဖြစ်သူ အိမ်သူကြီး အဘိနန္တသူတို့သည် အလောင်းစည်သူမင်းကြီးလက်ထက်တွင် ယနေ့ခေတ် ပုဂံမြို့ဟောင်း သရပါတံခါးရှေ့ တွင်တည်ရှိသော တိုင်းချွတ်ဘုရား၌ ကောင်းမှုများပြုခဲ့ကြောင်း ကျောက်စာရေးထိုးခဲ့သည်။
တင်နိုင်တိုး၊ ပုဂံမင်းဆက်ရာဇဝင်သစ်၊ ၉၉။
ကောင်းမှုတော်များ အလောင်းစည်သူမင်းကြီးသည် အုပ်ချုပ်ရေးနှင့် စီးပွားရေးကိုသာမဟုတ်၊ သာသနာရေးကိုလည်း လျစ်လျူမရှုခဲ့ပေ။
အိန္ဒိယနိုင်ငံ ဗုဒ္ဓဂါယာ၌ သာသနာ့ အဆောက်အအုံများကို ပြုစု တည်ဆောက်စေခဲ့ရုံမက နိုင်ငံတွင်း အနှံ့အပြား၌လည်း စေတီပုတိုး ဂူကျောင်း စသည်တို့ကို တည်ထားခဲ့သည်။
မင်းတရားကြီး၏ ထင်ရှားသော ကောင်းမှုတော်တို့မှာ ပုဂံတွင် ရွှေဂူကြီးဘုရား၊ သဗ္ဗညုဘုရား၊ အညာတွင် သရက္ခန်စေတီတော်များ၊ ကျော်လေးဆူအဝင် သီဟတောဘုရား၊ ပခုက္ကူ ရွှေဂူကြီးဘုရား၊ သီဟိုဠ်ရှင်ဘုရား၊ဆင်ဖြူကျွန်း ဆုတောင်းပြည့်ဘုရား ငါမျက်နှာဘုရား ဖောင်တော်ဦး ဘုရားများ၊ စစ်ကိုင်း ရှင်ဖြူ၊ ရှင်လှဘုရားနှင့် မုဌောဘုရားများ စသည်တို့ဖြစ်သည်။
ရွှေဂူကြီး ဘုရားနှင့် သဗ္ဗညုဘုရားတွင် ကြေးစင်တစ်သောင်းသွန်းသော ခေါင်းလောင်းကြီးတစ်လုံးစီ သွန်းလုပ်လှူဒါန်းတော်မူခဲ့ကြောင်း သိရပေသည်။
သို့ရာတွင် ယခုအခါ၌မူ ယင်းခေါင်းလောင်းကြီး များကို မတွေ့ ရတော့ပေ။
သဗ္ဗညုဘုရားကြီး၏ အရှေ့ တောင်ဘက်တွင်မူ ကြီးမားသော ခေါင်းလောင်းတိုင် အကြွင်းအကျန်နေရာကို ယခုထိတွေ့ နိုင်ပါသေးသည်။
မဟာရာဇဝင်-ပ၊ ၁၉၉။
အလောင်းစည်သူမင်းကြီးသည် မင်းဘူးစက်တော်ရာကို သွားရောက် ဖူးမြော်ပြီးသောအခါ ကျောင်းတော်ရာစေတီကိုလည်း ပြုစုတော်မူခဲ့သည်။
မှန်နန်းရာဇဝင်တော်ကြီး-ပ၊ ၃၀၆-၃၀၇။
အလောင်းစည်သူမင်းကြီး၏ ကောင်းမှုတော်များတွင် ရွှေဂူကြီးဘုရားနှင့် သဗ္ဗညုဘုရားကြီးမှာ အထင်ရှားဆုံးဖြစ်သည်။
ကောင်းမှုတော် ရွှေဂူကြီးဘုရားကို ၁၇ မေ၊ ၁၁၃၁ ခုနှစ်တွင် စတင်တည်ထားခဲ့၍ ခုနှစ်လအကြာ ၁၇ ဒီဇင်ဘာ၊ ၁၁၃၁ တွင်ပြီးစီးခဲ့ကြောင်း သိရသည်။
ရွှေဂူကြီးဘုရားသည် နန်းတော်ဦးတွင် တည်ရှိသဖြင့် နန်းဦးဘုရားဟူ၍ အမည်တွင်သည်။
ရွှေဂူကြီးတည်ထားခဲ့ခြင်းနှင့် ပတ်သက်၍ ကျောက်စာနှစ်မျက်နှာရေးထိုးထားခဲ့ပြီး ဂူဘုရား၏ ဝင်ပေါက်တစ်ဖက်စီတွင် တည်ရှိသည်။
ကျောက်စာကို ပါဠိဘာသာဖြင့် ဂါထာပေါင်း ၁၀၀ ရေးသားထား၍ အဆုံးတွင်မူ ရက်စွဲမှတ်တမ်းကို သက သက္ကရာဇ်ရက်စွဲသုံး၍ သက္ကတဘာသာဖြင့် ရေးထိုးထားသည်။
ပုဂံခေတ်မှတ်တမ်းကျောက်စာများတွင် သက သက္ကရာဇ်သုံးစွဲ၍ မှတ်တမ်းတင်ခဲ့သည့် တစ်ခုတည်းသောကျောက်စာ ဖြစ်သည်။
ကျောက်စာရှိ ပါဠိဘာသာဖြင့်ရေးထိုးထားသော အကြောင်းအရာမှာ မြတ်စွာဘုရားရှင်၏ ဂုဏ်တော်များစွာကို ဂါထာအဖွဲ့အနွဲ့ဖြင့် သီကုံး၍ချီးကျူးကော်ရော်ထားခြင်းဖြစ်ကာ နောင်အခါတွင် မိမိလည်း သမ္မာသမ္ဗုဒ္ဓ ဘုရားတစ်ဆူဖြစ်လိုကြောင်း ဆုတောင်းထားခြင်းဖြစ်သည်။
ရေးသားထားသော ပါဠိဘာသာ စီကုံးရေးဖွဲ့မှု အဆင့်အတန်းမှာ အထူးမြင့်မားကြောင်း ပညာရှင်များ ဆိုထားကြသည်။
G.H. Luce, Old Burma-Early Bagan, vol. 1, text (New York: New York University, 1969), 85. မင်းကြီးလက်ထက်အတွင်း ရှင်အရဟံမထေရ် ပျံလွန်တော်မူ၍ စိမ်းညက်မင်းသားတော် မဟာထေရ် သာသနာဦးဆောင်အဖြစ် ဆက်ခံရသည်။
သွားလေရာရာ ရွှေထမ်းစင်ဖြင့်သွားရ၏။
သီလဝန် ဂုဏဝန်နှင့် ပြည်စုံတော်မူသော အာနန္ဒာမထေရ်၊ ဗောဓိမထေရ်တို့အားလည်း အရိုးအရွက်ရွှေသံလျင်း လှူတော်မူ၏။
တွင်းသင်းမြန်မာရာဇဝင်သစ်-ပ၊ ၁၁၇။
နတ်ရွာစံခြင်း အလောင်းစည်သူမင်းကြီးတွင် သားတော်နှစ်ပါးရှိရာ သားတော်ကြီး မင်းရှင်စောမှာ ဖခင်နှင့် မတည့်သဖြင့် ထွန်တုံးပူတက် (ယခုမန္တလေးမြို့ အရှေ့တောင်ဘက်အရပ်) တွင် ပြည်ရွာပြုပြီး နေလေသည်။
မင်းကြီးက သားတော်ငယ် နရသူ (ပုဂံ)ကို ပြည်ထဲအမူကို စီရင်စေသည်။
နရသူမယ်တော်ကား ကျန်စစ်သား၏ အမတ်ဖြစ်သော ဓမ္မကျင်၏ သမီးဖြစ်လေသည်။
ထိုအမတ်သမီးကို မင်းကြီး နန်းတင်တော်မူ၍ မိဖုရားအရာလည်း မရောက်၊ မောင်းမငယ်လည်း မဟုတ်ပေ။
အလောင်းစည်သူမင်းကြီးသည် မင်းစည်းစိမ် (၇၅) နှစ်တိုင်တိုင် သာသနာတော်မြတ် အကျိုးတို့ကို ပြုဆောင်တော်မူရင်း သက်တော် (၁၀၁) နှစ်ရောက်သော် ပြင်းထန်စွာ နာမကျန်းဖြစ်တော်မူသည်ကို သားတော် နရသူက နန်းတော်မှချ၍ ရွှေဂူဘုရားတွင် ထားလေသည်။
မင်းကြီးလည်း သတိရတော်မူသောအခါ ‘ငါ့နန်း မဟုတ်တကား’ ဟုမိန့်တော်မူလေသည်။
ကိုယ်လုပ်တော်တို့လည်း ‘နန်းတော်မဟုတ် ကောင်းမူတော်’ ဟု လျှောက်ကြလေသည်။
မင်းကြီးလည်း သားတော် နရသူ အစီအရင် ဟုကြားသိသော် ကြီးစွာအမျက်ဒေါသ ထွက်လေသည်။
ထိုအကြောင်းကို နရသူ ကြားသော် ညတွင်းချင်း မင်းကြီးဆီသွား၍ အဝတ်ပုဆိုးဖြင့် ဖိသတ်သဖြင့် အလောင်းစည်သူမင်းကြီး နတ်ရွာစံလေသည်။
နတ်ရွာစံချိန်တွင် အလောင်းစည်သူမင်းကြီး၏ သက်တော်မှာ ၁၀၁ နှစ်ဖြစ်၍ စည်းစိမ် (၇၅) နှစ် ဖြစ်သည်။
မှန်နန်းရာဇဝင်တော်ကြီး-စတုတ္ထတွဲဲ၊ စာ-၃၀၄။
thumb မင်းစည်သူနတ် မင်းစည်သူနတ်သည် ပုဂံအလောင်းစည်သူမင်းကြီး(၄၅၄-၅၂၉) ဖြစ်သည်။
သားတော်ကုလားကျမင်း (ခေါ်) နရသူမင်း ကမျက်နှာတော်ကို အဝတ်ပုဆိုးဖြင့်အုပ်ဖိ၍ သတ်ရာမှနတ်ဖြစ်သည် ဟုဆိုသည်။
နတ်ရုပ်မှာအောက်ခုံပလ္လင်၊ ယာဒူးထောက်ဝဲဒူးချ၊ ယာဒူးပေါ်တွင်ယာလက်ရုံးတင်၍လက်ညှိုး ထိုးဟန်၊ ဝဲလက်ကဒူးစွန်းကိုထောက်လျှက် ဗောင်းစလွယ်၊ နားတောင်း ရှေ့ဘယက် နောက်ဘယက်နှင့် ထုလုပ်ရသည်။
မြန်မာ့စွယ်စုံကျမ်း၊ အတွဲ(၁၃) သုံးဆဲ့ခုနှစ်မင်း ကိုးကား ကဏ္ဍ:ပုဂံခေတ် ကဏ္ဍ:မြန်မာနိုင်ငံ၏ သမိုင်း ကဏ္ဍ:ပုဂံမင်းဆက် ကဏ္ဍ:အပြင် ၃၇ မင်း။
အမျိုးသားဒီမိုကရက်တစ် မဟာမိတ်တပ်မတော် (; အတိုကောက် NDAA), သည် မြန်မာနိုင်ငံ အရှေ့မြောက်ပိုင်းရှိ လက်နက်ကိုင် အဖွဲ့အစည်းတစ်ခုဖြစ်သည်။
အမျိုးသားဒီမိုကရက်တစ် မဟာမိတ်တပ်မတော် - ရှမ်းပြည် အရှေ့ပိုင်း (National Democratic Alliance Army-Eastern Shan State (NDAA-ESS))၊ (ရှမ်းပြည်အရှေ့ပိုင်း တပ်မတော်) ဟူ၍လည်း ခေါ်သည်။
ရှမ်းအထူးဒေသ ၄ ဖြစ်သော ရှမ်းပြည်နယ် အရှေ့ပိုင်း မိုင်းလားဒေသတွင် အခြေစိုက်သည်။
သမိုင်းကြောင်း အမျိုးသားဒီမိုကရက်တစ် မဟာမိတ်တပ်မတော် (NDAA-ESS) သည် ယခင် ဗမာပြည် ကွန်မြူနစ်ပါတီ၏ အမှတ် (၈၁၅) စစ်ဒေသအဖြစ်မှ ၁၉၈၉ ခုနှစ်၊ ဇွန် (၃ဝ) ရက်နေ့တွင် ဦးစိုင်းလင်း ဦးဆောင်သည့်အခါ တိုင်းရင်းသားများပါဝင်သည့် တပ်ဖွဲ့ဝင်များက ခွဲထွက်ဖွဲ့စည်းတည်ထောင်ခဲ့သည်။
ဇွန် (၃ဝ) ရက်နေ့အား တပ်ဖွဲ့ထူထောင်ခြင်း နှစ်ပတ်လည်နေ့ အထိမ်းအမှတ်မွေးနေ့အဖြစ် သတ်မှတ်ကာ နှစ်စဉ် ကျင်းပသည်။
ရန်ကုန်တိုင်း အတွင်းရှိ အခြေခံပညာ အထက်တန်းကျောင်းများ Category:မြန်မာနိုင်ငံရှိ အစိုးရအဖွဲ့အစည်းများ Category:မြန်မာနိုင်ငံ၏ ပညာရေး။
အမှတ်(၈၈)ခြေမြန်တပ်မဌာနချုပ် (အတိုကောက် တမခ (၈၈))သည် အလယ်ပိုင်းတိုင်းစစ်ဌာနချုပ် နယ်မြေဖြစ်သော မကွေးတိုင်းဒေသကြီး၊ မကွေးမြို့၊ မကွေး−နတ်မောက် ကားလမ်းဘေးတွင် တည်ရှိသည့် ခြေမြန်တပ်မဌာနချုပ် တစ်ခု ဖြစ်သည်။
လက်ရှိ အမှတ်(၈၈)ခြေမြန်တပ်မဌာနချုပ်၏ တပ်မမှူးတာဝန်ထမ်းဆောင်နေသူမှာ စတသ ၄၁ ၊ ကြည်း ဗိုလ်မှူးချုပ် ကျော်နိုင်ဦး ဖြစ်သည်။
သမိုင်း စတင် တည်ထောင်ပုံ ၁၉၆၇ ခု၊ မေလ (၁) ရက်နေ့တွင် လက်အောက်ခံ တပ်ရင်း (၁၀) ရင်းဖြင့် အမှတ်(၈၈)ခြေမြန်တပ်မဌာနချုပ်ကို မကွေးတိုင်း၊ ‌မကွေးမြို့တွင် ဖွဲ့စည်းခဲ့သည်။
ပထမဆုံးတပ်မမှူးမှာ ဗိုလ်မှူးကြီး သန်းတင် (ကြည်း - ၅၆၀၃) (ဗသက - ၂) ဖြစ်သည်။
၁၉၉၀ ပြည့်အထိ အနောက်မြောက်တိုင်းစစ်ဌာနချုပ် မှ ကွပ်ကဲပြီး ၁၉၉၀ နောက်ပိုင်းတွင် အလယ်ပိုင်းတိုင်း စစ်ဌာနချုပ်မှ လွှဲယူကွပ်ကဲသည်။
ပါဝင်ခဲ့သော စစ်ဆင်ရေးများ အောက်ပါစစ်ဆင်ရေးများတွင် ပါဝင်ခဲ့သည် − အင်းလေးဒေသတစ်ဝိုက်ရှိ ဂဠုန်စစ်ဆင်ရေး မြစ်ဝကျွန်းပေါ် မိုးဟိန်းစစ်ဆင်ရေး ပဲခူးရိုးမ၌ မိုးကြိုးစစ်ဆင်ရေး သထုံ၊ ဖာပွန်၊ ဘီးလင်းတစ်ဝိုက်တွင် ဇွဲသတ္တိစစ်ဆင်ရေး နမခ နယ်မြေရှိ မင်းလွင်/သူရိန်စစ်ဆင်ရေး လားရှိုး၊ ကမ်းလုံဒေသ အောင်သီဟစစ်ဆင်ရေး ကွတ်ခိုင်၊ မူဆယ်၊ နမ့်ဖက်ကာ၊ မိုးနဲ၊ နမ့်ခမ်းတစ်ဝိုက်၌ ရဲမာန်ဟုန်စစ်ဆင်ရေး သံလွင်အရှေ့ခြမ်း မိုင်းခတ်၊ မိုင်းယန်း၊ မိုင်းမ၊ မိုင်းလားတို့တွင် ရဲမာန်အောင်၊ ရဲရန်နိုင်၊ ရဲနိုင်အောင်၊ နေမင်းရောင်၊ လေးမာန်အောင်စစ်ဆင်ရေးများ ကျောက်မဲ၌ နီလာစစ်ဆင်ရေး ရွှေလီချိုင့်ဝှမ်း မိုးမိတ်တစ်ခွင်၌ သမိန်ဗရမ်းစစ်ဆင်ရေး ဘူဇာခီး ယွန်းစလင်း အရှေ့ခြမ်းတွင် မာန်အောင်မြင်စစ်ဆင်ရေး မြစ်ကြီးနား၊ လုပီ၊ ပန်ဝါ၊ ဗန်းမော်နှင့် လဂျားယန်ဒေသ၌ တိုင်းအောင်/ရွှေလင်းယုန်စစ်ဆင်ရေး ကယားနယ်ရှိ ငွေတောင်စစ်ဆင်ရေး ဖွဲ့စည်းပုံ အမှတ်(၈၈)ခြေမြန်တပ်မဌာနချုပ် ၏ ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည်။
အမှတ်(၈၈၁)နည်းဗျူဟာအဖွဲ့ အမှတ်(၈၈၂)နည်းဗျူဟာအဖွဲ့ အမှတ်(၈၈၃)နည်းဗျူဟာအဖွဲ့ ခြေလျင်/ခြေမြန်တပ်ရင်းများhttps://www.myaelattathan.org/articles/%E1%80%9C%E1%80%AD%E1%80%AF%E1%80%84%E1%80%BA%E1%80%87%E1%80%AC%E1%80%80%E1%80%AD%E1%80%AF%E1%80%91%E1%80%AD%E1%80%AF%E1%80%B8%E1%80%85%E1%80%85%E1%80%BA%E1%80%86%E1%80%84%E1%80%BA%E1%80%94%E1%80%B1%E1%80%90%E1%80%B2%E1%80%B7_%E1%80%90%E1%80%95%E1%80%BA%E1%80%99%E1%81%88%E1%81%88%E1%80%9B%E1%80%B2%E1%80%B7%E1%80%94%E1%80%B1%E1%80%AC%E1%80%80%E1%80%BA%E1%80%90%E1%80%94%E1%80%BA%E1%80%B8%E1%80%90%E1%80%95%E1%80%BA%E1%80%9B%E1%80%84%E1%80%BA%E1%80%B8%E1%80%90%E1%80%BD%E1%80%B1%E1%80%80%E1%80%AD%E1%80%AF_%E1%80%94%E1%80%B1%E1%80%B7%E1%80%85%E1%80%89%E1%80%BA%E1%81%81%E1%81%82%E1%80%94%E1%80%AC%E1%80%9B%E1%80%AE%E1%80%80%E1%80%BC%E1%80%AC_%E1%80%A1%E1%80%94%E1%80%B9%E1%80%90%E1%80%9B%E1%80%AC%E1%80%9A%E1%80%BA%E1%80%80%E1%80%84%E1%80%BA%E1%80%B8%E1%80%95%E1%80%9B%E1%80%AD%E1%80%90%E1%80%BA%E1%80%9B%E1%80%BD%E1%80%90%E1%80%BA%E1%80%81%E1%80%AD%E1%80%AF%E1%80%84%E1%80%BA%E1%80%B8 ခလရ(၁၀) - စကုမြို့ ခလရ(၁၃) - ချောက် ခလရ(၇၇) - ရေနံချောင်း ခလရ(၇၈) - ညောင်ဦးမြို့ ခလရ(၈၃) - မကွေးမြို့၊ မိချောင်းရဲ ခမရ(၁၀၃) - တောင်တွင်းကြီး ခမရ(၃၀၁) - မကွေးမြို့ ခမရ(၃၁၇) - မကွေးမြို့ ခမရ(၄၁၅) - ညောင်ဦးမြို့ ခမရ(၄၁၆) - စလေမြို့ တပ်မမှူးတာဝန်ထမ်းဆောင်ခဲ့သူများ ဗိုလ်မှူးကြီး သန်းတင် (ကြည်း - ၅၆၀၃) (ဗသက - ၂) (၁-၅-၁၉၆၇ မှ ၂-၇-၁၉၆၉) ဗိုလ်မှူးကြီး အေးကို (ကြည်း - ၆၁၃၃) (၃-၇-၁၉၆၉ မှ ၂၄-၁-၁၉၇၂) ဗိုလ်မှူးကြီး လှထွန်း (ကြည်း - ၅၄၉၇) (ဗသက - ၁) (၂၅-၁-၁၉၇၂ မှ ၁၁-၇-၁၉၇၂) ဗိုလ်မှူးကြီး မျိုးအောင် (ကြည်း - ၅၆၀၈) (၁၂-၇-၁၉၇၂ မှ ၈-၃-၁၉၇၄) ဗိုလ်မှူးကြီး ထွန်းကြည် (ကြည်း - ၆၂၇၈) (၉-၃-၁၉၇၄ မှ ) ဗိုလ်မှူးကြီး လှဦး (ကြည်း - ၆၂၁၄) ဗိုလ်မှူးကြီး ခင်ကျော်ညို(ကြည်း - ၆၁၃၆) (၅-၄-၁၉၇၆ မှ ၃၀-၉-၁၉၇၇) ဗိုလ်မှူးကြီး မြင့်လွင် (ကြည်း - ၆၆၀၈) (၁-၁၀-၁၉၇၇ မှ ၁၇-၅-၁၉၇၉) ဗိုလ်မှူးကြီး ထွန်းခင် (ကြည်း - ၆၅၁၁) (၁၈-၅-၁၉၇၉ မှ ၂၉-၃-၁၉၈၀) ဗိုလ်မှူးကြီး သန်းရွှေ (ကြည်း - ၆၇၁၀) (ဗသက - ၉) (၃၀-၃-၁၉၈၀ မှ ၂၂-၇-၁၉၈၃) ဗိုလ်မှူးကြီး ထွန်းကြည် (ကြည်း - ၇၈၆၄) (စတသ - ၁) (၂၃-၇-၁၉၈၃ မှ ၄-၁၁-၁၉၈၅) ဗိုလ်မှူးကြီး သိန်းဟန် (ကြည်း - ၈၆၈၀) (ဗသက - ၂၇) (၅-၁၁-၁၉၈၅ မှ ) ဗိုလ်မှူးချုပ် လှမြင့်ဆွေ (ကြည်း - ၁၀၂၈၉) ဗိုလ်မှူးချုပ် တင်လတ် (စတသ - ၁၆) ဗိုလ်မှူးကြီး ကြည်အောင် (ကြည်း - ၁၀၅၉၃) ဗိုလ်မှူးကြီး မြင့်လှိုင် (ကြည်း - ၁၃၈၇၅) (စတသ - ၁၉) ဗိုလ်မှူးကြီး အုန်းမြင့် (ကြည်း - ၁၃၉၀၃) (စတသ - ၁၇) ဗိုလ်မှူးချုပ် ထွန်းဦး ဗိုလ်မှူးချုပ် ဇေယျာအောင် (ကြည်း - ၁၆၅၀၃) (စတသ - ၂၂) ဗိုလ်မှူးချုပ် စိုးထွဋ် (ကြည်း - ၁၇၅၄၀) (ဗသက - ၆၄) ဗိုလ်မှူးချုပ် ထွန်းထွန်း​နောင် (ကြည်း - ၁၈၁၃၁) (စတသ - ၂၅) ဗိုလ်မှူးချုပ် သက်ထွန်းဦး ဗိုလ်မှူးချုပ် အောင်ဟိန်းဝင်း ဗိုလ်မှူးချုပ် မင်းထွဋ်ဦး ဗိုလ်မှူးချုပ် ကျော်နိုင်ဦး(စတသ-၄၁) ကိုးကား နောက်ထပ်ကြည့်ရန် #088။
thumb | စုံတွဲနှစ်ဦး ဖရင့်ကစ် နမ်းပုံ ပြင်သစ်အနမ်း ဟု အဓိပ္ပာယ်ရသော ဖရင့်ကစ် (French kiss) သည် အချစ် နှင့် လိင်ဆန္ဒ သဘော သက်ရောက်သော နမ်းခြင်း တစ်မျိုးဖြစ်ပြီး တစ်ယောက်၏ လျှာသည် အခြားတစ်ယောက်၏ ပါးစပ် အတွင်းမှ လျှာသို့ ထိတွေ့ခြင်း ဖြစ်သည်။
ဖရင့်ကစ်သည် နှုတ်ခမ်း၊ လျှာ နှင့် ပါးစပ် တို့ကို လှုံ့ဆွပေးပြီး ၎င်းတို့မှာ အထိအတွေ့ကို အလွန် ခံစားလွယ်သော နေရာများဖြစ်ပြီး အများအားဖြင့် အရသာရှိသည် ဟု ယုဆကြပြီး အလွန်ရင်းနှီးစေကာ လိင်စိတ်ကို ဆွသည်။
အခြား နမ်းခြင်းများနှင့်မတူ ဖရင့်ကစ် အနမ်းသည် တစ်ခါတစ်ရံ အလွန်ကြာတတ်ပြီး ပြင်းထန်ကာ မတ်မတ်မောမော ရှိသည်။
ထိုသို့ လိင်စိတ်ကို ဆွသော သဘောရှိသောကြောင့် ရပ်ကြည့်သူများမှ မနှစ်သက်ကြပဲ နိူင်ငံများစွာတို့တွင် ပေါ်တင်ပြုခြင်းကို အားမပေးကြပေ။
တိရစ္ဆာန်များ၏ အပြုအမူများကို လေ့လာရာမှ၊ ဆင့်ကဲပြောင်းလည်းမှု ဇီဝဗေဒ ပညာရှင် Thierry Lode သည် ဖရင့်ကစ် တွင် အပိုမဟုတ်ပဲ အစစ်အမှန် လိုအပ်သော လုပ်ငမ်းတစ်ရက်ဖြစ်ကြောင်း၊ မိတ်ဖတ်၏ ကိုယ်ခံစနစ် (immune system) ကိုက်ညီမှုကို တံတွေး မှတဆင့် စမ်းစစ်ခြင်း ဖြစ်ကြောင်း ဆွေးနွေးခဲ့သည်။
လိင်ဆက်ဆံခြင်း မပြုမှီ ဖရင့်ကစ်ပြုကျင့်ခြင်းဖြင့် မိမိသွေးသားတော်စပ်သူနှင့် မိတ်မလိုက်ရန် ကာကွယ်သည်။
ဖရင့်ကစ်ကြောင့် တံတွေး မှတဆင့် Infectious mononucleosis ကဲ့သို့ ပါးစပ်မှ တဆင့်ကူးစက်သော ရောဂါများ ကူးစက်ပြန့်ပွားနိုင်သည်။
ကိုးကား ကဏ္ဍ:ဖိုမလက္ခဏာ de:Kuss#Zungenkuss။
အမှတ်(၂)လျှပ်စစ်စွမ်းအား ဝန်ကြီးဌာနနှင့် အမှတ်(၁)လျှပ်စစ်စွမ်းအား ဝန်ကြီးဌာနတို့ကို ၂၀၁၂ ခုနှစ် စက်တင်ဘာလ ၅ ရက်နေ့တွင် လျှပ်စစ်စွမ်းအား ဝန်ကြီးဌာနအဖြစ် ပူးပေါင်းဖွဲ့စည်းခဲ့သည်။
ယခင် အမှတ်(၂)လျှပ်စစ်စွမ်းအား ဝန်ကြီးဌာန၏ လက်အောက်ရှိ ဦးစီးဌာနများမှာ လျှပ်စစ် စွမ်းအား ဦးစီးဌာန လျှပ်စစ် ဓာတ်အားဖြန့်ဖြူးရေးလုပ်ငန်း မြန်မာ့လျှပ်စစ် ဓာတ်အားလုပ်ငန်း တို့ဖြစ်သည်။
အမှတ်(၂)လျှပ်စစ်စွမ်းအားဝန်ကြီးဌာနသည် ဓာတ်ငွေ့၊ ရေနွေးငွေ့ဖြင့် မောင်းနှင်ရသော လျှပ်စစ်ဓာတ်အားပေးစက်ရုံ(၁၄)ရုံမှ စက်မောင်းနှင်၍ လျှပ်စစ်ဓာတ်အားမဂ္ဂါဝပ် ၇၂၃.၆၂ ကိုထုတ်လုပ်ပေးခဲ့သည်။
ကျွန်းချောင်း၅၄.၃၀၁၉၇၄၂။
မန်း၃၆.၉၀၁၉၈၀၃။
ရွှေတောင်၅၅.၃၅၁၉၈၄၄။
မြန်အောင်၃၄.၇၀၁၉၇၅၅။
သထုံ၅၀.၉၅၁၉၈၅၆။
မော်လမြိုင်၁၂.၀၀၁၉၈၀၇။
လှော်ကား၉၉.၉၀၁၉၉၅၈။
လှော်ကား(ရေနွေးငွေ့)၅၄.၃၀၁၉၉၉၉။
ရွာမ၆၀.၉၀၁၉၈၀၁၀။
ရွာမ(ရေနွေးငွေ့)၉.၄၀၂၀၀၄၁၁။
အလုံ၉၉.၉၀၁၉၉၅၁၂။
အလုံ(ရေနွေးငွေ့)၅၄.၃၀၁၉၉၉၁၃။
သာကေတ၅၇.၀၀၁၉၉၀၁၄။
သာကေတ(ရေနွေးငွေ့)၃၅.၀၀၁၉၉၇၁၅။
ကံမ၈.၇၂၁၉၉၈စုစုပေါင်း၇၂၃.၆၂ မှတ်ချက် အမှတ်(၂)လျှပ်စစ်စွမ်းအားဝန်ကြီးဌာန၏ လျှပ်စစ်စက်တပ်ဆင်အား ပိုင်ဆိုင်မှုမှာ ၇၂၃.၆၂ မဂ္ဂါဝပ်ဖြစ်ပြီး ဓာတ်ငွေ့ဖြင့် မောင်းနှင်ရသော၊ ရေနွေးငွေ့ဖြင့် မောင်းနှင်ရသော ဓာတ်အားပေး စက်ရုံများမှမောင်းနှင်ထုတ်လုပ်ပေးခြင်းဖြစ်သည်။
၁၉၈၈ ခုနှစ် မတိုင်မီကဆိုလျှင် နိုင်ငံအတွင်း ဓာတ်ငွေ့ရေနွေးငွေ့ဖြင့် မောင်းနှင် ရသော စက်ရုံ (၇)ရုံသာ ရှိခဲ့သဖြင့် ၎င်းစက်ရုံ (၇)ရုံမှ ၂၆၈.၂ မဂ္ဂါဝပ်သာ ထုတ်လုပ် ပို့လွှတ်နိုင်ခဲ့သည်။
လျှပ်စစ်စွမ်းအားဝန်ကြီးဌာန (၂)ခု၏ ပိုင်ဆိုင်သော လျှပ်စစ်စက်တပ်ဆင်အားမှာ ၂၁၆၄.၆၂ မဂ္ဂါဝပ်ဖြစ်၍ လျှပ်စစ်ဓာတ်အားပေးစက်ရုံပေါင်း (၃၀)ရုံမှ ထုတ်လုပ်သော လျှပ်စစ် ဓာတ်အားများကို နိုင်ငံတော် မဟာဓာတ်အားလိုင်းနှင့် ချိတ်ဆက်ပြီး မဟာဓာတ်အားလိုင်း ကွန်ယက်စနစ်နှင့် ဓာတ်အားခွဲရုံကြီးများမှတဆင့် သုံးစွဲသူများထံ အရောက် လျှပ်စစ်ဓာတ်အား ပို့လွှတ်လျက်ရှိရာ ၂၀၀၆-၂၀၀၇ ခုနှစ်တွင် လျှပ်စစ်ဓာတ်အား ကီလိုဝပ်နာရီသန်းပေါင်း (၆၀၈၈)ထုတ်လုပ်ပြီး ကီလိုဝပ်နာရီသန်းပေါင်း (၅၅၄၃)ပို့လွှတ်နိုင်ခဲ့သည်။
၂၀၀၇-၂၀၀၈ ခုနှစ်တွင် လျှပ်စစ်ဓာတ်အား ကီလိုဝပ်နာရီသန်းပေါင်း (၆၂၉၉)ထုတ်လုပ်ပြီး ကီလိုဝပ်နာရီသန်းပေါင်း(၆၀၆၈)ပို့လွှတ်နိုင်ခဲ့သည်။
၂၀၀၈-၂၀၀၉ ခုနှစ်တွင် လျှပ်စစ်ဓာတ်အား ကီလိုဝပ်နာရီ သန်းပေါင်း (၆၅၃၇)ထုတ်လုပ်ပြီး ကီလိုဝပ်နာရီသန်းပေါင်း (၆၃၃၄) ပို့လွှတ်နိုင်ခဲ့သည်။
၂၀၁၀ ခုနှစ် မကုန်မီ ရဲရွာစီမံကိန်း ၇၉၀ မဂ္ဂါဝပ်၊ ကွန်းချောင်း စီမံကိန်း ၆၀ မဂ္ဂါဝပ်၊ ဖြူးချောင်းစီမံကိန်း ၄၀ မဂ္ဂါဝပ်နှင့် ရွှေကျင်စီမံကိန်း ၇၅ မဂ္ဂါဝပ်တို့ ပြီးစီးမည် ဆိုလျှင် ထပ်မံ၍လျှပ်စစ်ဓာတ်အား ၁၀၆၅ မဂ္ဂါဝပ် တိုးတက်ရရှိလာမည်ဖြစ်သည်။
ထိုသို့ဆိုလျှင် ၂၀၁၀ ခုနှစ် အကုန်တွင် နိုင်ငံတော်၌ လျှပ်စစ်စက်တပ်ဆင်အား ၃၂၂၉.၆၂ မဂ္ဂါဝပ်အထိ ရရှိလာမည်ဖြစ်သည်။
အနောက်တောင်တိုင်းစစ်ဌာနချုပ် (အတိုကောက် နတခ) သည် ပုသိမ်မြို့တွင် အခြေစိုက်သော တိုင်းစစ်ဌာနချုပ် တစ်ခုဖြစ်သည်။
အဓိက တာဝန်မှာ ဧရာဝတီတိုင်းဒေသကြီးနှင့် ၎င်းနှင့်ထိစပ်နေသော နေရာဒေသများ၏ ကာကွယ်ရေး၊ လုံခြုံရေးနှင့် စစ်ဆင်ရေးဆိုင်ရာကိစ္စရပ်များအား အဓိကတာဝန်ယူဆောင်ရွက်ရသည်။
ထို့ပြင် တိုင်းစစ်ဌာနချုပ် နယ်မြေအတွင်းရှိ ၎င်း၏လက်အောက်ခံတပ်များနှင့် အခြားလက်ရုံး/ဝန်ထမ်းတပ်များ၏ စစ်ဦးစီး/ စစ်ရေး/ စစ်ထောက်ပိုင်းဆိုင်ရာ လုပ်ငန်းများကိုပါ ဖြေရှင်းဆောင်ရွက်ပေးခြင်းနှင့် အထက်ဌာနများမှ အမိန့်နှင့် ညွှန်ကြားချက်များအား ထပ်ဆင့် ညွှန်ကြားပေးခြင်းနှင့် ကြီးကြပ်ခြင်းတို့ကိုပါ ဆောင်ရွက်ရသည်။
လက်ရှိ အနောက်တောင်တိုင်းစစ်ဌာနချုပ် တိုင်းမှူးတာဝန်ထမ်းဆောင်နေသူမှာ ဗိုလ်မှူးချုပ် သက်ထူးအောင်။
သမိုင်း ဖွဲ့စည်းပုံ အနောက်တောင်တိုင်းစစ်ဌာနချုပ် လက်အောက်တွင် စစ်ဗျူဟာမှူး(၃)ဦး ဦးစီးသည့် စစ်ဗျူဟာအဖွဲ့ (၃)ဖွဲ့နှင့် ၎င်း စဗဟများ ကွပ်ကဲအောက်ရှိ ခြေလျင်/ခြေမြန်တပ်ရင်း (၁၀)ရင်းရှိသည်။